**Lyn Yvonne Abramson** (sündinud 7. veebruaril 1950 Bensoni linnas Minnesota osariigis) on Ameerika Ühendriikide psühholoogiapedagoog.

Ta on Wisconsini ülikooli psühholoogiaprofessor. Bakalaureusekraadi sai ta 1972. aastal Wisconsini ülikoolist ning doktoriõpingud lõpetas ta aastal 1978 Pennsylvania Ülikoolis.

Saavutused
----------

Kliinilise psühholoogina on tema peamised uurimisvaldkonnad olnud depressiooni tekkimise soodumuse uurimine ning psühhobioloogilised ja kognitiivsed lähenemised depressioonile, bipolaarsele häirele ja söömishäiretele.

Koos kaasautorite William T. L. Coxi, Patricia Devine'i ja Steven D. Holloniga pakkus ta välja eelarvamuste ja depressiooni kompleksse käsitluse, mis ühendab nii depressiooni kui ka eelarvamuste kognitiivseid teooriaid. Lyn ja tema kaasautorid pakkusid välja, et mitmed depressioonijuhtumid võivad olla põhjustatud kas endapoolsetest või teiste isikute poolsetest eelarvamusest. "See eelarvamuste põhjustatud depressioon, mida uurijad kutsuvad "de-eelarvamus" (*deprejudice*), võib toimuda mitmel tasandil. Klassikalisel juhul põhjustab eelarvamus depressiooni sotsiaalsel tasandil (nt põhjustas natsidepoolne eelarvamus juutidel depressiooni), kuid see põhjuslik ahel võib aset leida ka inimestevahelisel tasandil (nt põhjustab ahistaja eelarvamus ahistataval depressiooni) või isegi ka interpersonaalsel tasandil, inimeses endas (nt võivad enda vastu suunatud eelarvamused inimesel depressiooni põhjustada)".

Abramson on koos oma sagedase kaastöölise Lauren Alloyga saanud ühingu Association for Psychological Science auhinna James McKeen Cattell Fellow Award (2008–2009). Abramsoni nime leiab ka Teadusinformatsiooni Instituudi (*Institute for Scientific Information*) koostatavast sagedasti tsiteeritud uurijate nimekirjast.

Teoseid
-------

* Abramson, L. Y. (toimetaja). "Social cognition and clinical psychology: A synthesis". New York: Guilford, 1988.

Lisaks on Abramson ka kümnete psühholoogiaalaste raamatute peatükkide kaasautor (teiste hulgas on ta teinud koostööd Martin Seligmaniga).

Vaata ka
--------

* Depressiivne realism

Viited
------

1. 1 2  Cox, William T. L.; Abramson, Lyn Y.; Devine, Patricia G.; Hollon, Steven D. (2012). "Stereotypes, Prejudice, and Depression: The Integrated Perspective" (PDF). *Perspectives on Psychological Science*. **7** (5): 427–449. DOI:10.1177/1745691612455204. Originaali (PDF) arhiivikoopia seisuga 3. detsember 2013.
2. ↑  Cox, William T. L.; Abramson, Lyn Yvonne; Devine, Patricia G.; Hollon, Steven D. (september 2012). "Stereotypes, Prejudice, and Depression: The Integrated Perspective". *Perspectives on Psychological Science*. Sage Publications. **7** (5): 427–449. DOI:10.1177/1745691612455204. Originaali (abstract) arhiivikoopia seisuga 20. oktoober 2012. Vaadatud 9. oktoober 2013.
3. ↑  Mikulak, Anna (18.09.2012). "Prejudice Can Cause Depression at the Societal, Interpersonal, and Intrapersonal Levels". *Association for Psychological Science*. Vaadatud 09.10.2013.
4. ↑  "2008-2009 James McKeen Cattell Fellow Award". *Awards & Honors*. Association for Psychological Science. Originaali arhiivikoopia seisuga 24.02.2014. Vaadatud 20.02.2014.
5. ↑  "APA members on ISI's list of highly cited researchers". *Monitor on Psychology*. **35** (6): 14. Juuni 2004. Vaadatud 20.02.2014.

Kirjandus
---------

* Morrell, Dan (suvi 2013). "Fear and Loathing: Temple researchers temper childhood anxiety and depression". *Temple*. Temple University. Vaadatud 20.02.2014.

Välislingid
-----------

* Professor Lyn Abramsoni andmed ülikooli kodulehel